Dobrze, czej spiéwie sã wërazno, tak, żebë dałë sã zrozmiôc słowa. I nie zmieniwô jich cwëkù i szëkù. Biwô, że sã trafi artistka, co prowadzy swim jãzëkã słëchińca na „dargã do kùńca rzëcy”. (Wierã tam prawie co niejedny spiéwający mają kaszëbsczi jãzëk) .Bédëjã taczima prosto zanócëc „la, la, la”. Mni sã zmãczą a słëchającégò nie mdą zãbë bòlëc. Bò òd tak cos to ju zãbë bòlą. Czej sã rôz przëtrôfk taczi przëdarzi na binie – to juleju – nicht òstatków włosów na kaszëbsczi glacy rwac nie mdze. Gòrzi, dzél gòrzi, czej skażonô kaszëbizna òstnie nagrónô na platkã… A jesz gòrzi, czej jaczé radio mdze to dali pùszczac… To je prosto gwôłt na kùlturze!